title: Naskapi
text: Naskapi: Neki  Innus Naskapi (Nascapi, Naskapee, Nascapee) nehe "Naskapi" ( itemikan "aka awik e nokositc" ) 
  Ekoni e icinikataniwitcik nehirowisiwok, nicto taciniw e ici arimowetcik kewirawow enko neheriw nictam Naskapis armowewin ka ici nehiromotcik, agrecamowewok kaie atcita tawok ka emtcikocimotcik. Awacmec 1080 taciwok neki nehirowisiwok nete itekera tacikewok Kawawachikamach ( micta sakihikan ite kirowe ka micak e ici wacikamak ) nete kirika tawok ka ici taciketcik Schefferville.
  Ote Kanata, neki Naskapis mictahi mitceniw ka ici armowetcik kitci orinkatimotcik oheriw aski, st'aschinuw, ᐊᔅᒋᓄᐤ (chit-aschinuw), acitc  ᐊᔅᒋᔾ (aschiy  ) 'land' matci kaie 'aski'.
  Neki Naskapis, mocak kipa atoskekw awesisa, kitci ocitatisotcik ke mitcitcik, ke wikisimitcik acitc ke otiraptcitcakanitc. Mocak kewirawow kipa matikewok e nanosnehatcik awesisa kitci takonik ke mitcitcik. Aci weckatc ki itaniwok kitci pa atosketcik awesisa mitowi amiskw kaie atikw kitci atowetcik emitcikocicik itekera, emitcikocic wikasi ici miranipanak.  
  1893, mitcet ki itaniwok Naskapis, neki Fort McKenzie kaki taciketcik 1916-1948 kirika ote Fort Chimo ( anoutc Kuujjuaq) 1952 nac ki nta tacikewok 1956 ote Innus Matimekosh pecotcik Schefferville e wi mirowatcitatcik.  
  Otenaw kawawachikamach, aci anotc micta mitceniw nte ka itoskaniwok mitowi kaskinohomasonaniwok, akosikomikocic/ ka ici nitokhonaniwok, ka actowehike iriniw mikiwamik, takonike iriniw mikiwamik, kaci otapinasonaniwok ( mitowi wikasi, ka ici mirohonaniwok...), ka ici kanonasoniwok kirika ka ci kitotakaniwok ( Naskapi armowewin kirika).